12Jvol. 1 Jurnalul Oficial al Uniunii Europene 235 31996R2386 L 326/13 JURNALUL OFICIAL AL COMUNITĂȚILOR EUROPENE 17.12.1996 REGULAMENTUL (CE) NR. 2386/96 AL COMISIEI din 16 decembrie 1996 de aplicare a Regulamentului (CE) nr. 736/96 al Consiliului din 22 aprilie 1996 privind notificarea proiectelor de investiții care prezintă interes pentru Comunitate în sectoarele petrolului, gazelor naturale și electricității la Comisie (Text cu relevanță pentru SEE) COMISIA COMUNITĂȚILOR EUROPENE, având în vedere Tratatul de instituire a Comunității Europene, în special articolul 213, având în vedere Regulamentul (CE) nr. 736/96 al Consiliului din 22 aprilie 1996 privind notificarea proiectelor de investiții care prezintă interes pentru Comunitate în sectoarele petrolului, gazelor naturale și electricității la Comisie (!), în special articolul 2.2, întrucât articolul 2.2 din Regulamentul (CE) nr. 736/96 prevede că, în cadrul limitelor stabilite prin regulamentul menționat și anexele la acesta, Comisia poate adopta dispoziții de punere în aplicare cu privire la forma, conținutul și alte detalii ale notificărilor menționate la articolul 1; întrucât, pentru a simplifica sistemul informațional la nivel teh- nic și pentru a putea colecta date comparabile, notificările care urmează să fie făcute de statele membre și, în anumite cazuri, de întreprinderi, trebuie standardizate prin utilizarea unor chestionare care să servească drept ghid pentru prezentarea și conținutul acestor notificări, ADOPTĂ PREZENTUL REGULAMENT: Articolul 1 Notificările menționate la articolul 1 din Regulamentul (CE) nr. 736/96 trebuie elaborate după cum se arată în anexă. Articolul 2 Prezentul regulament intră în vigoare în ziua următoare datei publicării în Jurnalul Oficial al Comunităților Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 16 decembrie 1996. () JOL102,25.41996,p. 1. Pentru Comisie Christos PAPOUTSIS Membru al Comisiei